Allmenninger i Bergen

For hovedartikkel, se Allmenning.
For artikkelen om bygda i Kinn kommune, se Allmenningen.

Allmenninger i Bergen er tversgående brannhindrende brede gater eller plasser. De fleste i retningen fra nordøst mot sørvest. I Byloven av 1276 har det til ulike tider blitt bestemt økende bredder i takt med erfaringene etter hver ny bybrann i Bergen. Byloven hadde sin opprinnelse i Magnus Lagabøtes bylov.

Allmenninger øst for Vågen
Dreggsallmenningen fra Vågen forbi Mariakirken til Kroken
Øvre Dreggsallmenningen fra Mariakirken til nordre enden på Bradbenken (veien)
Nikolaikirkeallmenningen fra Vågen til Steinkjellergaten (historisk fra det gamle torget til Nikolaikirken).
Vetrlidsallmenningen fra Bryggesporden ved Torget til Skansen

Allmenninger vest for Vågen på Nordneshalvøyen
Tollbodallmenningen fra Tollbodkaien ved Vågen til Nordnesveien 
Nykirkeallmenning fra Vågen til til Fredriksbergsgaten på Nordneshøyden
Holbergsallmenningen fra Holbergskaien ved Vågen til Klosteret
Vestre Holbergsallmenningen fra Klosteret til Nordre Nøstekaien på Nøstet
Østre Murallmenningen fra Vågen til Markeveien
Vestre Murallmenningen fra Markeveien til Jonsvollsgaten på Nøstet

Allmenninger sør for Vågen
Vågsallmenningen fra Torget til det gamle rådhuset
Øvre Korskirkeallmenningen fra Bispengsgaten til Korskirken
Nedre Korskirkeallmenningen fra Korskirken til Vågsallmenningen
Torgallmenningen fra Torget til Kong Olav Vs plass

Allmenninger utenfor den gamle bygrensen
Damsgårdsallmenning (1880) fra havnen og opp til Kringsjåveien på Laksevåg
Søndre Allmenningen (1896) fra Sandviksveien til Ekregaten i Sandviken

Tidligere allmenninger
Breida almenning / Breiðalmenningr fra Bryggen til Øvregaten der Svensgården nå ligger
Bryggesporens almenning tilsvarer Vetrlidsallmenningen eller nedre del av denne
Bua almenning fra Bryggen til Øvregaten mellom Bugården og Bredsgården
Maria almenning / Mariakirkjualmenningr «den gamle kirkevei» fra Vågen til Mariakirken like ved nåværende Dreggsallmenningen
Smørsalmenning ble ikke tilbakeført etter den store bybrannen i 1916. Den gikk fra Vågen opp til Store Markevei midt mellom nåværende Jon Smørs gate og Fortunen i et område som nå er bebygget.

Planlagt allmenning
Domkirkens almenning fra reguleringsvedtak 1857 skulle gå fra like sør for Domkirken til Lille Lungegårdsvann. Tilsvarer noenlunde nåværende Heggebakken, Nygaten og Peter Motzfeldts gate hvor man spesielt i Nygaten kan gjenkjenne allmenningsbredden.

Navneendringer
Auta almenning / Aa Alminding tilsvarer nåværende Vetrlidsallmenningen
Nye almenning var nåværende Holbergsallmenningen
Rådstuealmenningen var nåværende Vågsallmenningen
Vågsalmenningen var tidligere navnet på nåværende Torgallmenningen
Yngre Breida almenning var tidligere navnet på nåværende Nikolaikirkeallmenningen

Referanser

Plasser i Bergen
Veier i Bergen
Bergens geografi